ไฟแนนซ์ทูเดย์
&#8220;เส้นบางๆ ที่คั่นระหว่างความเป็นไปได้และความเป็นไปไม่ได้ คือ การตัดสินใจของเรา&#8221;
10 เม.ย. 2556

“เส้นบางๆ ที่คั่นระหว่างความเป็นไปได้และความเป็นไปไม่ได้ คือ การตัดสินใจของเรา”
ธนาคารธนชาตภายใต้การบริหารของ สมเจตน์ หมู่ศิริเลิศ เริ่มตัวเบามากขึ้นหลังจากก่อนหน้านี้ได้ตัดใจขายหนี้สินเชื่อส่วนบุคคลและบัตรเครดิตที่มาจากธนาคารนครหลวงไทย ให้กับบริษัท เจเอ็มที เน็ทเวอร์ค เซอร์วิสเซ็ส ในราคา 44.34 ล้านบาท 
nล่าสุด กลุ่มธนชาตประกาศเปิดประมูลขายสิทธิเรียกร้องในหนี้สินเชื่อและหนี้เช่าซื้อรถยนต์ภายหลังบอกเลิกสัญญาเช่าซื้อแล้วของธนาคารธนชาต และบริษัทบริหารสินทรัพย์ ที เอส รวม 1,500 สัญญา มูลหนี้รวม 775 ล้านบาท ยื่นซองประมูลเสนอราคาในวันที่ 23 พ.ค.นี้
nประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) อดีตนายแบงก์ฝีมือดี กำลังสนุกกับงานกำกับและส่งเสริมธุรกิจประกันเต็มที่ ล่าสุดออกมาประกาศควบคุมการลงทุนของบริษัทประกันชีวิต/บริษัทประกันวินาศภัยให้สอดคล้องกะธุรกิจ
1.ทบทวนหลักเกณฑ์และเงื่อนไขการลงทุน โดยคำนึงถึงความมั่นคงสอดคล้องกับลักษณะการประกอบธุรกิจและภาระหนี้สิน 
2.เปิดให้ลงทุนในกองทุนรวมโครงสร้างพื้นฐาน กองทรัสต์เพื่อการลงทุนในอสังหาริมทรัพย์ (REITs)
3.ออกหลักเกณฑ์เกี่ยวกับบทบาทของคณะกรรมการ การแต่งตั้งคณะกรรมการลงทุน คุณสมบัติของผู้รับผิดชอบดูแลการลงทุน
nทันสถานการณ์ค่าเงินบาทแข็งต้อง ปิติ ตัณฑเกษม ประธานเจ้าหน้าที่บริหารลูกค้าธุรกิจธนาคารทหารไทย ออกบริการ “ทีเอ็มบี พรีเพด เอฟเอ็กซ์ ฟอร์เวิร์ด” ช่วยผู้นำเข้า–ส่งออก ในการบริหารความเสี่ยงด้านอัตราแลกเปลี่ยนเงินตราต่างประเทศ โดยลูกค้าไม่จำเป็นต้องขอวงเงิน ลดความยุ่งยากในการใช้หลักทรัพย์หรือบุคคลค้ำประกัน เพียงแค่ชำระเงินมัดจำ 1215% ของมูลค่าก็ทำได้แล้ว ทุกสัญญาไม่เกิน 30 ล้านบาท และอายุสัญญาสูงสุดถึง 6 เดือน